# 3.1. Recomendacións de uso

# Orientacións e recomendacións de uso

## Recursos materiais necesarios

O REA está deseñado para permitir ao profesorado adaptar as propostas de traballo para o alumnado aos recursos dispoñibles.

Para a presentación do REA e as tarefas individuais e de grupo das fases 2, 3 e 4 será necesario un equipo informático.

Para os experimentos do apartado 3.2 Experimentamos:

- Maquinando con pancas: depresores, gomas elásticas, silicona ou pegamento, pistola de silicona, tesoiras e tapóns.
- Maquinando con poleas: cartón, corda, palliñas, pegamento ou silicona, pistola de silicona, tesoiras, regra e lapis.
- Maquinando co plano inclinado: cartón, regra, tesoiras, silicona ou pegamento, pistola de silicona.

No apartado 3.3 Creamos:

- Un tour de emocións:
  - Nezha con Microbit.
  - Cinta autoadhesiva negra para facer o percorrido.
- Paseo nas alturas:
  - Nezha con Microbit.
  - Cartón pluma.
  - Papel adhesivo negro ou doutra cor.
  - Moldes de madalenas de cores ou cápsulas de café.
  - Cordón fino.
  - Pistola de silicona.
  - Elementos decorativos autoadhesivos.
  - Compás e regra.
  - Lapis
- Un carrusel musical:
  - Nezha con Microbit.
  - Cartón pluma.
  - Cartolinas de cores.
  - Palliñas de cores.
  - Pistola de silicona.
  - Compás e tesoiras.
  - Lapis.
- A canastra automática:
  - Nezha con Microbit.
  - Catapulta creada en proxectos anteriores, con depresores e gomas.
  - Pelotas de tenis de mesa.
- A meiga durmida:
  - Nezha con Microbit.
  - Caixa de cartón.
  - Cartolinas para decoración e para facer a meiga.
  - Pistola de silicona.
- Pura adrenalina:
  - Nezha con Microbit.
  - Cartón pluma.
  - Dúas bobinas de hilo que farán de poleas.
  - 1 paliño longo.
  - Vías de tren dos xoguetes tradicionais e vagón adaptado a esas vías con imán.
  - Cordón fino.
  - Pistola de silicona.
  - Obxecto de metal, como un parafuso por exemplo.
  - Rampla creada en proxectos anteriores.

No REA ofrécese unha proposta accesible e doada de elaborar con material común.

Recomendacións segundo a dispoñibilidade de recursos:

Sen medios dixitais: uso de cartolina, tesoiras, pegamento e outros materiais comúns da aula.

Con programas informáticos sen conexión a Internet: uso de LibreOffice Draw para a elaboración dos carteis, tríptico, rótulos e invitacións. Hai que ter en conta que este tipo de programas non permite o traballo compartido sobre o mesmo produto.

Co uso de servizos en Internet: utilización da plataforma AbalarBox como soporte para o traballo colaborativo de creación dos produtos dixitais.

## Proposta de agrupamentos para actividades grupais

Na primeira fase créanse os equipos estables para todo o proxecto, utilízase un procedemento non dirixido, con resultados aleatorios, para o repartimento do alumnado dentro dos grupos coa axudas das tarxetas de mulleres científicas.

Ao longo do REA fanse propostas de tarefas para o traballo colaborativo en equipo. A análise, valoración e avaliación das producións dos grupos faise tamén en grupo.

Será necesario adaptar a configuración dos grupos (número de membros) e ampliar ou unificar temas segundo as características de cada centro educativo.

## Produtos finais

O produto final será a realización dunha maqueta que inclúa diferentes máquinas que conforman o parque de atraccións Troula Park.

Cada grupo elaborará unha atracción do parque. Posteriormente, as diferentes atraccións xúntanse nunha soa maqueta para a súa exposición.

Cada grupo expón aos seus compañeiros e compañeiras a súa creación de atracción. É o momento no que compartir o traballo realizado e achegar suxestións e melloras.

Unha vez todos os grupos presenten a súa elaboración, crean entre todos e todas a maqueta final. Unha soa maqueta final que xunta as diferentes atraccións.

## Avaliación

Como instrumentos de avaliación achéganse rúbricas para avaliar o traballo individual e en equipo.

O REA dispón de listas de cotexo que centran a atención respecto ao obxectivo que ten cada unha das actividades propostas.

Non se inclúen nel as probas escritas recomendadas dentro da programación didáctica que figura no aplicativo PROENS.

## Enfoque multinivel do reto

Na primeira fase créanse os equipos estables para todo o proxecto, utilízase un procedemento non dirixido, con resultados aleatorios, para o repartimento do alumnado dentro dos grupos.

Ao longo do REA fanse propostas de tarefas e actividades de diferente grao de dificultade, tendo en conta a diversidade do alumnado.

A análise, valoración e avaliación das producións dos grupos faise tamén en grupo.

Será necesario adaptar a configuración dos grupos (número de membros) e ampliar ou unificar temas segundo as características de cada centro educativo.

Para traballar o reto debemos ofrecer diferentes alternativas de traballo, que poderían ser as seguintes:

1. Preparación das maquetas con materiais de uso común, por exemplo, cartón.
2. Creación das maquetas con materiais de refugallo e dispositivos electrónicos para xerar e controlar o movemento.
3. Elaboración das maquetas con pezas de produtos comerciais e con movemento incorporado (placas, motores simples, circuítos...)
4. Construción das maquetas con recursos avanzados como impresora 3D ou cortadora LÁSER.

A decisión sobre a alternativa adecuada debe tomala a persoa docente en función dos recursos dispoñibles ou da súa propia proposta de traballo.

## Diario de aprendizaxe

Diario de aprendizaxe

O diario de aprendizaxe ofrécese como unha proposta de guía de reflexión (non avaliable) para o propio alumnado. Busca que recapaciten sobre as súas aprendizaxes e a maneira na que eles aprenden (estreitamente ligado ca competencia aprender a aprender). Pero é tamén para o profesorado xa que aínda que non sexa unha actividade avaliable, a revisión dos diarios de aprendizaxe pode servir para guiar e reorientar a nosa práctica docente e adaptarse mellor ás características do noso alumado.

No mesmo se responden cuestións relativas ás aprendizaxes adquiridas e ao proceso e valoración das mesmas. O alumnado ao rematar cada unha das fases ten unha "chamada" ao diario. Debido ao carácter especial da nosa área o diario está pensado para poder utilizalo de diversas maneiras, (tanto de maneira dixital como a man e de maneira completa ou segmentada por fases) como o docente decida:

Opción A: O diario pódese imprimir en formato "libro" en A5, un tamaño razoable e funcional se decidimos que os nosos alumnos e alumnas o leven ao pavillón ou ximnasio (espazo de xogo) e poidan cubrir nun momento da sesión a fase que se considere.
Opción B: O diario pódese imprimir por fases e ser entregado segmentado como se fose unha ficha a realizar ao finalizar cada fase.
Opción C: O diario pódese realizar e editar directamente no ordenador, coma unha tarefa á realizar na casa ou no seu tempo libre e posteriormente ser entregado ao rematar cada fase (se é segmentado) ou ao finalizar á situación de aprendizaxe (arquivo enteiro).
Búscase ter o maior tempo de compromiso motor polo que, aínda que a reflexión e análise sexan parte da aprendizaxe, débese pensar a mellor maneira de utilizalo en base as características do noso alumnado, a tipoloxía, infraestrutura e características do noso centro e material tecnolóxico dispoñible (no centro e fogares do alumnado).

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)